Եթե մեկն ուզում է հարուստ լինել, շատ վաստակել, ճոխ ապրել, ապա դա տալիս է բիզնեսը: Գնացեք ձեր բիզնեսը արեք, ոչ ոք դեմ չէ: Բայց եթե գալիս ես պետական համակարգ, ապա պետք է իմանաս, որ պետական համակարգի հնարավորությունները սահմանափակ են, ոչ թե պետական համակարգի հնարավորությունները պետք է ծառայեցնես քո բիզնեսը զարգացնելու համար, այլ հասարակությանը ծառայելու համար: Պետք է հնարավորություններ ստեղծես մարդու իրավունքների պաշտպանության, ազատ շուկայական տնտեսությունը զարգացնելու և ժողովրդավարական ինստիտուտների կայացման համար: